ಬಿಂದು ಅಮ್ಮಿನಿ

## ಬಿಂದು ಅಮ್ಮಿನಿ
ಬಿಂದು ಅಮ್ಮಿನಿ ಒರಿ ಭಾರತೀಯ ವಕೀಲೆ ಬೊಕ್ಕ ಸರ್ಕಾರಿ ಕಾನೂನು ಕಾಲೇಜ್, ಕೊಜಿಕೋಡ್ ಡ್ ಉಪನ್ಯಾಸಕೆರ್, ಬೊಕ್ಕ ಒರಿ ದಲಿತ ಕಾರ್ಯಕರ್ತೆ. ಭಾರತದ ಸುಪ್ರೀಂ ಕೋರ್ಟ್ ದ ತೀರ್ಮಾನೊಡು ಸಂತಾನೋತ್ಪತ್ತಿ ವಯಸ್ಸಿನ ಪೊಣ್ಣುಲೆಗ್ ದೇವಸ್ಥಾನೊಗು ಪ್ರವೇಶ ಮಲ್ಪೆರೆ ಅನುಮತಿ ಕೊರ್ನ ಬುಕ್ಕೊ ಶಬರಿಮಲೆ ದೇವಸ್ಥಾನೊಗು ಪ್ರವೇಶ ಮಲ್ತಿನ 10 ಬೊಕ್ಕ 50 ವರ್ಸೊದ ನಡುಟು ಸುರುತ ರಡ್ಡ್ ಪೊಣ್ಣುಲೆಡ್ ಒರಿಯೆರ್. 

## ಸುರುತ ಜೀವನ ಬೊಕ್ಕ ಶಿಕ್ಷಣ
ಅಮ್ಮಿನಿ ಕೇರಳದ ಪಠಾನಂತಿಟ್ಟಡ್ ಬುಲೆಯಿನ ದಲಿತ. ಐನ್ ಮೆಗ್ಯೆಪಲಯನಾಕ್ಲೆಡ್ ಆರ್ ಕಿನ್ಯ ಮಗೆ. ಅಮ್ಮೆ ಅಪ್ಪೆನ್ ಬುಡ್ದು ಪೋಯಿ ಬೊಕ್ಕ, ಅಮ್ಮಿನಿ ಬೊಕ್ಕ ಅಲೆನ ಮೆಗ್ಯೆಪಲಯನಾಕ್ಲೆನ್ ಅಕ್ಲೆನ ಅಮ್ಮೆ ಬಡಪತ್ತ್ ಡ್ ಬುಲೆಪಾಯೆರ್, ಅಪ್ಪೆ ಅನಕ್ಷರಸ್ಥೆರ್ ಬೊಕ್ಕ ಫಾರ್ಮ್ ಲೆಡ್, ಕಾರ್ಖಾನೆಲೆಡ್ ಬೊಕ್ಕ ಹೋಟೆಲ್ ಲೆಡ್ ಬೇಲೆ ಮಲ್ತೊಂದಿತ್ತೆರ್.

೨೦೦೧ಡ್ ಅಮ್ಮಿನಿ ತನ್ನ ಕುಟುಮೊಡು ಕಾಲೇಜಿಗ್ ಪೋಯಿನ ಸುರುತ ವ್ಯಕ್ತಿ ಆಯೆರ್. ವಿದ್ಯಾರ್ಥಿಯಾದ್, ಕಮ್ಯುನಿಸ್ಟ್ ಪಾರ್ಟಿ ಆಫ್ ಇಂಡಿಯಾ (ಮಾರ್ಕ್ಸಿಸ್ಟ್-ಲೆನಿನಿಸ್ಟ್) (ಸಿಪಿಐ [ಎಂಎಲ್]) ದ ವಿದ್ಯಾರ್ಥಿ ವಿಭಾಗವಾದ್ ಕೇರಳ ವಿದ್ಯಾರ್ಥಿ ಸಂಘಟನೆಡ್ ಮುಖ್ಯಸ್ಥೆರಾದ್ ಸಿಪಿಐ (ಎಂಎಲ್) ದ ಕಿರಿಯ ಮಹಿಳಾ ರಾಜ್ಯ ಸಂಯೋಜಕೆ ಆಯೆರ್. ಟೈಮ್ ದ ಪ್ರಕಾರ, "ಆರ್ ಇತ್ತಿನ ಪಕ್ಷ ರಾಜ್ಯೊಡು ಮಾನ್ಯತೆ ಪಡೆಯಿನವು ಪಂಡ್ದ್ ಸ್ಪಷ್ಟಪಡಿಸವೆರ್ ಬೊಕ್ಕ ಆರ್ ಸಶಸ್ತ್ರ ಬಂಡಾಯೊಡು ನಂಬುಜೆರ್ ಪಂದ್ ಆರ್ ಸ್ಪಷ್ಟ ಮಲ್ಪುವೆರ್", ಬೊಕ್ಕ ಆರ್ 2011ಡ್ ಪಕ್ಷೊನು ಬುಡ್ದು ಪೋಯೆರ್.

ಪಟ್ಟನಂತಿಟ್ಟದ ಪ್ರಮಾದೊಮ್ ಡ್ ನೇತಾಜಿ ಹೈಯರ್ ಸೆಕೆಂಡರಿ ಶಾಲೆಡ್ ಪೋಯೆರ್, ಬೊಕ್ಕ ಕ್ಯಾಥೊಲಿಕೇಟ್ ಕಾಲೇಜಿಡ್ ಪಠಾನಂತಿಟ್ಟೊಡು ಪೂರ್ವ ಪದವಿ ಕೋರ್ಸ್ ಮಲ್ತೆರ್. ಎರ್ನಾಕುಲಂದ ಸರ್ಕಾರಿ ಕಾನೂನು ಕಾಲೇಜಿಡ್ದ್ ಕಾನೂನು ಸ್ನಾತಕೋತ್ತರ (ಎಲ್.ಎಲ್.ಬಿ.) ಬೊಕ್ಕ ತಿರುವನಂತಪುರದ ಕರಿಯವತ್ತಮ್ ಕ್ಯಾಂಪಸ್ ದ ಕೇರಳ ವಿಶ್ವವಿದ್ಯಾಲಯೊಡ್ದ್ ಕಾನೂನು ಸ್ನಾತಕೋತ್ತರ (ಎಲ್.ಎಲ್.ಎಂ.) ಪದವಿನ್ ಪಡೆಯೆರ್.

## ಬೇಲೆ
ಅಮ್ಮಿನಿ ಕೊಯಿಲ್ಯಾಂಡಿ ನ್ಯಾಯಾಲಯೊಡು ವಕೀಲೆರಾದ್ ಬೇಲೆ ಮಲ್ತೆರ್, ಬೊಕ್ಕ ಕಣ್ಣೂರು ವಿಶ್ವವಿದ್ಯಾಲಯೊದ ಥಲಾಸೆರಿ ಕ್ಯಾಂಪಸ್ ಡ್ ಕ್ಯಾಲಿಕಟ್ ವಿಶ್ವವಿದ್ಯಾಲಯೊಡು ಬೊಕ್ಕ ಕಾನೂನು ಅಧ್ಯಯನೊಲೆನ ಶಾಲೆಡ್ ಕಲ್ಪಾವೆರ್. ಅರೆನ ಕಂಡನಿನೊಟ್ಟುಗು ಒಂಜಿ ಕಿರಾಣಿ ಅಂಗಡಿನ್ ಲಾ ನಡಪಾವೆರ್. ಅರ್ ಕೊಜಿಕೋಡ್ ಡ್ ಸರ್ಕಾರಿ ಕಾನೂನು ಕಾಲೇಜಿಡ್ ಉಪನ್ಯಾಸಕೆರ್ ಆದಿತ್ತೆರ್.

## ಶಬರಿಮಲೆ ಪ್ರವೇಶ
ಶಬರಿಮಲೆ ದೇವಸ್ಥಾನೊಗು 10 ರ್ದ್ 50 ವರ್ಸೊದ ನಡುಟು ಉಪ್ಪುನ ಪೊಣ್ಣುಲೆಗ್ ಪ್ರವೇಶ ಕೊರ್ಪಿನ ಸುಪ್ರೀಂ ಕೋರ್ಟ್ ತೀರ್ಪುದ ನಂತರ, ಅಮ್ಮಿನಿ ಕಾರ್ಯಕರ್ತೆರ್ ರಚನೆ ಮಲ್ತಿನ ಸಾಮಾಜಿಕ ಮಾಧ್ಯಮ ಗುಂಪುಲೆಗ್ ಸೇರ್ದೆರ್.

## ಸುರುತ ಪ್ರಯತ್ನ
ಡಿಸೆಂಬರ್ ೨೨, ೨೦೧೮ಡ್, ಅಮ್ಮಿನಿ, ಕನಕದುರ್ಗಾ, ಬೊಕ್ಕ ಬೇತೆ ರಡ್ಡ್ ಪೊಣ್ಣುಲು, ತ್ರಿಶೂರುಡ್ ತೂದು ಬೊಕ್ಕ ಶಬರಿಮಲೆಗ್ ಪೋಯೆರೆ ಪ್ರಯತ್ನ ಮಲ್ತೆರ್. ಬೇತೆ ರಡ್ಡ್ ಪೊಣ್ಣುಲು ಪ್ರಯಾಣೊಡು ಬುಡುದು ಪೋಯೆರ್, ಬೊಕ್ಕ ಡಿಸೆಂಬರ್ ೨೪ ತಾರೀಕ್ ಗ್ ಅಮ್ಮಿನಿ ಬೊಕ್ಕ ಕನಕದುರ್ಗನ್ ಪ್ರತಿಭಟನಾಕಾರೆರ್ ತಡೆಯೆರ್. ಅಪಗ ಅಕುಲು ಪೊಲೀಸ್ ರಕ್ಷಣೆದ ಕೊರತೆನ್ ಪ್ರತಿಭಟನೆ ಮಲ್ಪೆರೆ ಉಪವಾಸ ಸತ್ಯಾಗ್ರಹ ಮಲ್ತೆರ್. 

## ರಡ್ಡನೆ ಪ್ರಯತ್ನ
ಅಮ್ಮಿನಿ ಬೊಕ್ಕ ಕನಕದುರ್ಗೆ 2 ಜನವರಿ 2019 ಗ್ ಬೊಳ್ಪುಗು 3:45 ಗಂಟೆಗ್ ಶಬರಿಮಲೆ ದೇವಸ್ಥಾನೊಗು ಪ್ರವೇಶ ಮಲ್ತೆರ್. ಅಕುಲು ಕಪ್ಪುದ ಕುಂಟು ಪಾಡ್ದ್ ಉಲಯಿ ಪೋಯೆರ್, ಪೊಲೀಸ್ ಲೆನ ಬೆಂಬಲೊಡು. ಅಕ್ಲೆನ ದೇವಸ್ಥಾನೊಗು ಪ್ರವೇಶದ ವಿಡಿಯೋಲು ಭಾರತೊಡು ಬೆಂಬಲ ಬೊಕ್ಕ ವಿರೋಧದ ಸಂದೇಶೊಲೆನ್ ಸಾಮಾಜಿಕ ಮಾಧ್ಯಮೊಡು ಪ್ರಸಾರ ಮಲ್ತೆರ್. ಅಕ್ಲೆನ ದೇವಸ್ಥಾನೊಗು ಪ್ರವೇಶೊನು ಕೇರಳದ ಮುಖ್ಯಮಂತ್ರಿ ಪಿನಾರಾಯಿ ವಿಜಯನ್ ದೃಢಪಡಿಸಯೆರ್. ಅಕುಲೆನ ಪ್ರವೇಶೊದ ಬೊಕ್ಕ ಪುರೋಹಿತೆರ್ ಶುದ್ಧೀಕರಣ ಸಮಾರಂಭೊಗು ದೇವಸ್ಥಾನೊನು ಮುಚ್ಚಿಯೆರ್.

## ಮೂಜಿನೆ ಪ್ರಯತ್ನ
ನವೆಂಬರ್ ೨೦೧೯ಡ್, ಸುಪ್ರೀಂ ಕೋರ್ಟ್ ೨೦೧೮ ದ ತೀರ್ಮಾನೊನು ಸ್ಥಾನೊಡು ದೀತ್ಂಡ್, ಆಂಡ ಒಂಜಿ ಮಲ್ಲ ಪೀಠೊದ ಪರಿಶೀಲನೆಗ್ ಈ ಪ್ರಕರಣೊನು ನಿಗದಿ ಮಲ್ತ್ಂಡ್. ಕೇರಳ ಸರ್ಕಾರೊ ಸುಪ್ರೀಂ ಕೋರ್ಟ್ ದ ತೀರ್ಮಾನೊಗು ಬಾಕಿ ಉಪ್ಪುನಗ, ದೇವಸ್ಥಾನೊಗು ಪ್ರವೇಶ ಮಲ್ಪುನ ಪೊಣ್ಣುಲೆಗ್ ತನ್ನ ಬೆಂಬಲೊನು ಬೊಕ್ಕ ಪೊಲೀಸ್ ರಕ್ಷಣೆನ್ ವಾಪಸ್ ದೆತೊನುಂಡು. ಈ ಪ್ರಕಟಣೆದ ನಂತರ, ಅಮ್ಮಿನಿ ಬೊಕ್ಕ ಟ್ರುಪ್ತಿ ದೇಸಾಯಿ ಸೇರ್ದ್ ಬೇತೆ ಕಾರ್ಯಕರ್ತೆರ್, ನವೆಂಬರ್ ದ ಕಡೆಟ್ ಎರ್ನಾಕುಲಂ ನಗರ ಆಯುಕ್ತೆರೆನ ಕಚೇರಿಗ್ ಪೋದು ದೇಗುಲೊಗು ಭೇಟಿ ಕೊರ್ಪಿನ ಬೇತೆ ಒಂಜಿ ಪ್ರಯತ್ನೊಗು ಪೊಲೀಸ್ ರಕ್ಷಣೆನ್ ಕೋರಿನೆರ್.

## ವೈಯಕ್ತಿಕ ಜೀವನ
ಅಲೆಗ್ 18 ವರ್ಸೊ ಆನಗ, ಅಮ್ಮಿನಿ ಅರೆನ ಕಂಡನಿ ಕೆ.ವಿ. ಹರಿಹರನ್, ವಿದ್ಯಾರ್ಥಿ ರಾಜಕೀಯೊಡು ಕ್ರಿಯಾಶೀಲರಾದ್ ಇತ್ತಿನಗ ಅಕುಲು ಮದಿಮೆ ಆಯಿ ಬೊಕ್ಕ ಪೊಯಿಲ್ಕಾವುಡ್ ನೆಲೆಯಾಯೆರ್. ಅರೆಗ್ ಒರಿ ಮಗೆ ಉಂಡು, ಒಲ್ಗಾ, ಒಲ್ಗಾ ಬೆನಾರಿಯೊ ಪ್ರೆಸ್ಟೆಸ್ ನ ಪುದರ್ ಡ್ ಪುದರ್ ದೀಯೆರ್, ಆರ್ ಹೋಲೋಕಾಸ್ಟ್ ಡ್ ಕೊಲೆಯಾಯೆರ್.

ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2026